
Grad će Korčula dne 11 marta 1934. god. sve- 
čano proslaviti sa jubilarnom svetom godinom uspo- 
menu oslobogjenja grada Korčule od navale Uluz- 
Ali g. 1571. ' 

Ovu je borbu protiv Turaka najvjernije opi- 
sao na latinskom jeziku kanonik Antun Ružić, koji je 
bio vogja Korčulana za obranu i spas njihova grada. 
Ali pošto je to Ružićevo djelo već odavna žalibože 
izgubljeno, a niti se jedini prevod tog djela od Don 
Petra Franasovića (umro kao župnik u Trstenomu g. 
1883, i tu ukopan) ne može više dobaviti, odlučio sam, 
da napišem glavnije tačke o toj znamenitoj bici, da se 
tako s njom upozna i šira javnost. Da se latim pera, 
te napišem ovo djelce, potakla me je još više i ta 
žalosna činjenica, što su muogi hroničari i povjesničari 
u pomanjkanju Ružićeva djela prikazali ovu tursku 
opsadu grada Korčule, taj historički znameniti dogogjaj, 
sasvim u kratko, a neki opet i netačno. Željom dakle 
da što vjernije i tačnije to iznesem ma javnost, poslu- 
žio sam se sa prepisom Ružićeva djela, što se nalazi 
u iranjevačkoj biblijoteci u Dubrovniku, a pri tom sam 
upotrebio još neka djela, što ću ih naznačiti na koncu 
ove radnje. 

Otok Korčula bio je tada pod vlasti gorde Ve- 
necije, koja je postavljala svoga čovjeka, da kao pre- 
tor ili knez upravlja cijelim otokom. Godine 1569. 


navijesti turski sultan Selim rat Veneciji željan, da 
osvoji vrlo bogat otok Cipar. U takvom ratnom 
stanju strepila su sva kršćanska mjesta pri moru 
na Jadranu, a ponajviše ona, koja su bila pod vlašću 
ratujuće stranke Venecije. I posvema opravdano, jer se 
je jaka turska mornarica zalijećala po jadranskom 
moru pljeneći i pustošeći sve, što joj je bilo na putu 
i domaku. U turskim rukama bio je već i Hercegnovi, 
te su se Turci bili ugnjezdili u Kotorskom zaljevu, 
gdje su imali jaku ratnu bazu za svoje bojne podvige 
na Jadranu. I tako zauzeše grad (oppidum) Blato i 
mnoga sela na otoku Korčuli, te su nemilice opusto- 
šili velik dio otoka ubojstvima, paležima i pljačkama, 
To razaranje i pustošenje bilo je nesmetano Turcima, 
jer Venecija nije imala na Korčuli svoje posade, koju 
je morala upotrebiti u obrani Cipra i postaviti na važ- 
nija za nju mjesta. Tako cio otok Korčula, pa i grad, 
bili su ostavljeni na milost i nemilost neprijatelja, 
Dok se je vodio Ciparski rat, tursko airikansko 
brodovlje, pod vogjom Uluz-Ali, alžirskim namjes- 
nikom, prešavši u Jadransko more, nanašalo je na ši- 
roko strah i pokolj. Već bijaše osvojilo Olhinij, Bar i 
napuštenu od gragjana Budvu, a opljačkalo i opusto- 
šilo cijelu onu obalu Dalmacije. Sad je dolazio red i na 
grad Korčulu. A Korčulani, izvješćeni o svim tim stra- 


hotama, i lišeni obrambenih četa i branitelja, bez rat- - 


nih sprava, te gotovo bez hrane, prestrašiše se na 
glas o dolasku tog ljutog neprijatelja, i u takvom 
stanju klonuše duhom, a pogotovo otkad je i sam na- 
metnik venecijanski pretor Antun Balbi pobjegao u 
Zadar pod izlikom, da će tražiti pomoć. I nije za- 
mjerno, da su neki od gragjana ostavljali i grad i 
otok, te tražili spas pred očitom pogibli na sigurno 
mjesto. A ono malo gragjana, što je još bilo ostalo u 
gradu, bilo je obuzeto velikim strahom i nemirom, te 

je gotovo očajavalo. U takovom užasnom, ijeskobnom 
stanju vrijeme je odmicalo, a da se u gradu nije ni- 
malo ni tada počelo raditi oko učvršćivanja i pripreme 
za borbu i otpor grada proti neprijatelju. U očajnim 
tim prilikama i beznadnom položaju tursko je brodovlje 
bilo već na dogledu grada, te je izgledalo, da će ne- 


prijatelj naprosto uljesti u grad i zaposjednuti ga. Ali 


gle, u tom odlučnom času dogje Antun Ružić, arhi- 
djakon korčulanske crkve, megju prestrašene, očajne 
gragjane. Taj Ružić, čovjek hrabar, veledđušan, pun 
vjere i razboritosti, stane koriti i opominjati one, koji 
su bježali iz grada pozivljuć ih natrag, a ostale gra- 
gjane zadrža od bijega. On sam tada promijeni svoje 
crkveno odijelo u svjetovno, te sokoleći gragjane ma- 
dom u Božju pomoć ponudi se svima kao vogja za 
obranu rodnog grada. I doista Ružić potpuno uspije, 
da zadrži gragjane u gradu, da za sobom zatvore sva 
gradska vrata i da podigne, osokoli i ojunači klo- 
nula srca. 

Korčulani, ponukani vatrenim riječima, a osobito 
sjajnim primjerom velikog junaka i ljubitelja domovine 
kanonika Ružića, svi listom pograbiše oružje i odmah 
se bez okljevanja popeše na gradske zidine i tvrgjave, 
spremni i pripravni, da žrtvuju sve za spas i slobodu 
svojih i svoga rodnoga grada, I u pravi čas, jer nije 
trebalo dugo čekati, dok su se neprijatelji približili, te 
se usidrili i primakli lagje kopnu. Sam nam Ružić 
očituje, da je turska mornarica sastojala od 20 (dva- 
deset) velikih brodova (Triremes) prepunih vojnika i 
ratne municije. Dalje nam pripovijeda, kako je Uluz- 
Ali bio iskrcao oko hiljadu svojih vojnika i zaposjed- 
nuvši istočno pregragje grada Korčule, mjesto zgodno 
za tabor, kako su stali Turci svim vrstama oružja 
osvajati grad sa kopna i sa mora, Korčulana je napro- 
tiv bilo, po iskazu samog vogje Ružića, posve malen 


broj od 153 (stopedesetri) sposobnih da nose oružje i 
da se s njim služe, koji bi mogli, da odole neprija- 
teljskim navalama i da ih odbijaju; ali usprkos toj 
svojoj manjini odlučiše tvrdo, da će pobijediti ili radije 
umrijeti. A nemoćni starci, žene, dječaci i djevojke 
pomagahu borcima ne samo svojom nazočnošću i so- 
koijenjem, nego im još donašahu pomoć koliko su 
mogli, pružahu oružje, čuvahu straže, snašahu sum- 
porni prah i olovna zrna na zidine, žene čak zamje- 
njivatu muškarce u borbi, te napokon izvršivahu sva 
vojna djela ne štedeći nikakav trud u koliko mogahu 
po svojoj dobi ili slabosti. Megjutim borba se je vodila 
na obje strane velikom žestinom ; te niti su Turci išta 
. popuštali u navaljivanju i osvajanju grada, niti su 
Korčulani pod vodstvom i hrabrenjem vogje Ružića 
malaksali, da se brane i odbijaju neprijatelja; pa nije 
bilo nikakvo mjesto i nikakvo vrijeme bez jakog vo- 
jevanja.  Čujmo samog vogju Ružića, kako opisuje 
dotičnu borbu: ,Neprijateljske troveslice zbijene, a 
gonjene silom vjetra i naporom veslača vrlo brzo do- 
letješe pod same zidine ma topomet, a skoro, kad su 
vidjeli, da naši na njih bacaju strijele iz ratnih sprava, 
čula se je ujedno vika ljudi, buka trubalja i grmljavina 
lombarda. Tada manja zrna odzvanjahu proti zidovima 
i pregradama i krovovima kuća poput tuče (grada), a 
strijele oponašahu kišu. Gvozdene pak sprave drmahu 
zgradama ; iz mužara su takogjer dolazili vrlo pogi- 
beljni meci. Niti su prestajali džiliti“ — Tijekom ta- 
kve ljute i žestoke borbe izmisli vojskovogja Ružić 
jedno zgodno srestvo, da preplaši neprijatelja i oduzme 
mu nađu za osvojenje grada. Naredi, da sve žene, starci 
i djeca, koliko ih je god bilo u građu, navuku na se 
kacige, oklope i druge vojničke odore, te im zapovijedi, 
da se tako obučeni popnu na zidine gradske, i izlože 
neprijateljskom pogledu. I u sretni čas! Ta prividna 


vojska staraca, žena i djece ljuto prevari neprijatelja, 
jer ugledavši Uluz-Ali toliko mnoštvo novo oružanih, 
pomisli da su to po izbor junaci i klone duhom. Ovo 
iskazivahu zarobljeni Turci i pribjeglice samnom Ružiću. 
Megjutim za goru nesreću Uluz Ali zapuše nenadno 
žestoki sjevernjak-bura, vjetar, kojemu je izložen cijeli 
položaj grada Korčule, te mu izvrgne pogibli cijelo . 
brodovlje, koje gonjeno silom vjetra udaraše o zidine 
gradske. Buduć Uluz-Ali s tim izgubio nadu, da će 
kroz malo dana i bez velika truda i pogibli osvojiti 
grad, da ne bi gubio vrijeme zgodno za vršenje drugih 
važnijih ratnih podviga, vas ogorčen s neuspjeha na- 
redi, da se vojnici ukrcaju u lagje, te drugi dan poslije 
svoga dolaska otplevi s brodcvljem. Turski vojnici 
prije. nego se ukrcaše u svoje lagje opljačkaše 
pregragje Korčule: Gornji i Dolnji Varoš, sve crkve i 
mnoge kuće spališe kao i svelagje na brodogradilištu, 
Neki su se od tih vojnika bili zaletili do bližnjeg sela 
Žmova, te ga opljeniše i popališe. Na posljetku spa- 
liše dominikanski samostan i crkvu sv. Nikole, u čijoj 
blizini ukrcaše se u svoje brodove, I tako se grad 
Korčula slavodobitno oslobodi svog velikog i ljutog 
neprijatelja nakon dva dana i cijele noći neprestanog 
ljutog boja. Grad bude sačuvan od neminovnog opus- 
tošenja i razorenja, a gragjani od smrtne pogibli ili 
dosmrtnog ropstva. 

Ružić dalje ističe u svom djelu, da je svaka od 
onih 20 neprijateljskih Isgja bila od njih oštećena, 
dapače, da su deset od tih _ morale biti odvučene od 
drugih, a po nekom pribjeglici doznade, da je 180 
turskih vojnika poginulo u ovom boju, a isto toliko 
bilo zarobljeno. Ipak mora bit bio veći broj pogi- 
nulih, jer su Turci bili bacili u oganj sve svoje mrtve, 
prije nego su se ukrcali u lagje. Naprotiv od strane 
Korčulana, napominje vogja Ružić, da su poginula 


samo dvojica, a da je bilo šest lako ranjenih muška- 
raca, isto toliko žena, dok od gradske posade nije bio 
nitko zarobljen. 

Povjesničari Farlati - Coleti navagjaju, da su one 
korčulanske žene obučene u muškaračko odijelo i 
naoružane, kaošto ostalo mnoštvo djece i staraca, koji 
su svi bili na zidinama izloženi pogledu neprijatelja, 
da im zadadu strah, dale povoda onoj šaljivoj priči, 
koja je sklopljena ma ovaj način : Grad je bio ne samo 
potpuno lišen obrane vojnika, nego je bio napušten 
od svih ljudi, koje strah bijaše natjerao u bijeg, pa je 
tako ostao posve pust, a jedine su tu žene bile, koje 
zaboravivši žensku slabost, te odjenuvši se muškarač- 
kim ruhom i duhom izložile su svoja tjelesa, te su 
neustrašivo odoljevale navalama neprijatelja i sili oružja. 
Braneći se s najvećim oduševljenjem proti opsjedate- 
ljima i bacajuć na njih strijele, kamenje i džilite (kratka 
koplja) svake vrsti, tako su umorile barbare, da su ih 
prisilile, te odustanu od opsjedanja, Zatim spomenuti 
povjesničari proslijegjuju: ,U ovu je priču tijekom vi- 
jekova ne samo narod vjerovao, nego je takogjer razni 
pisci slavljahu u svojim spisima ; a bilo ih je, koji su 
prispodabljali korčulanske žene sa starim Amazonka- 
ma, Dogogjaj vrijedan osobitog spomena. Kad bi bio 
istinit, ne bi ga bio mogao premučati Antun Ružić, 
koji nije bio samo nazočan pri obrani grada i pri vo- 
gjenju svih stvari, nego je svemu tome bio na čelu i 
napisao izvješće o cijelom boju.“ Ovako spomenuti 
historičari, koji istodobno priznavaju, da im nije bilo 
moguće naći cijeli Ružićev opis, nego nešto malo ulo- 
maka, Grijehota, jer da su mogli imati i pročitati čitav 
opis borbe, bili bi morali djelomično ustvrditi, da, 
iako je bilo boraca muškaraca, nije ih bilo _ mnogo, 
već sasvim malo, i da oni sami bez pomoći svojih 
žena, ne bi bili mogli niti ona dva dana odoljeti 

onakvom napornom trudu i borbi. Bili bi morali pri- 
znati ono, što je vogja Ružić naglasio u svojem djelu, 
da su se na nekim mjestima i žene uistinu borile 
proti nepritatelju. 

Da su bile pak ostale u gradu samo žene 
ostavljene od pobjeglih muškaraca, te da su se one same 
borile, ne odgovara dakako istini, Sam vogja Ružić i 
nehotice to obara, kada _u svom djelu potanko nabraja, 
da je bilo 153 muškarca. On je dapače svakoga po- 
jedinca borioca spomenuo u svom djelu njegovim 
imenom i prezimenom i naglasio, da je sudjelovao u 
borbi: pet svećenika, 21 plemić, 66 gragjana i stano- 
vnika, 10 Blaćana, 8 Pupnaćana, isto toliko Lumbar- 
gjana i 35 Žrnovaca — svega dakle 1538 muškarca 
sposobna za oružje, i koji su se borili neustrašivo i 
ustrajno kao pravi junaci, Bez sumnje ovi branitelji 
svoga grada, kažem ovi junaci ne bi bili mogli odo- 
ljeti teškom ratnom naporu tijekom cijelog dana i noći, 
da im nije bilo pomoći staraca, dječaka i žena, koje 
su znale i nadomjestiti kojeg borca. I suviše, ove su 
žene hvala dosjetci vogje Ružića doprinijele, da preo- 
bučene zavaraju i pristraše neprijatelja, te se okani 
daljnjeg opsjedanja grada ; pogotovo kad je i elemen- 
tarna sila — jaka bura zaprijetila njegovim brodovima, 

Nakon neuspjeha i pretrpljenog gubitka Uluz:Ali 
posvema ostavi otok Korčulu u noći 17. augusta i 
otplovi dalje put zapada, gdje se združi s jačom tur- 
skom mornaricom od 55 brodova, koja je bila pod 
zapovjedništvom poturice Ksrakosija. Oba tako sjedi- 
njena šest dana pljačkahu pregragje i grad Hvar, koji 
su gragjani bili zapuštili i pobjegli u tvrgjavu. Turski 
vojnici naposljetku popališe gotovo cijelu predgragje sa 
franjevačkim i dominikanskim samostanima, kao i sve 
crkve i mrioge zgrade u zapuštenom gradu. Uluz - Ali 
na povratku sa svojim brodovljem progje 23. augusta 

mimo Korčulu, ali podalje nje krajem poluotoka Pe- 
lješca. Istog dana poslije podne mimoigje Korčulu i 
brodovlje Karakosija, te se usidri kod Trstenice (mjesto 
na poluotoku Pelješcu, koje je bilo nedaleko današ- 
njega varoša Orebići). Kroz to vrijeme neke njegove 
troveslice otploviše put bližajeg otočića Badije, gdje 
zapališe ispražnjeni Iranjevački samostan i crkvu. Ve- 
ličanstvena ova crkva ipak mnogo ne postrada, dočim 
samostan bi skoro vas uništen. Odatle prebrodiše ovi 
turski harači do sela Lumbarde, koje posvema oplije- 
niše, mnoge kuće popališe, a vinograde poharaše. 
Napokon i ovo tursko brodovlje otplovi nakon dva 
sata stajanja pred Trstenicom dalje, da se više nikad 
ne povrati, jer bi poslije jednog mjeseca i.14 dana 
uništeno kod Naupakta (ili Lepanta), grada korintskoga 
zaljeva, od kršćanske savezne mornarice, | ' 

Osloboditelj grada Korčule — arhidjakon Antun 
Ružić ističe u svom djelu, da je Uluz-Ali bio došao 
pred Korčulu osvitkom dana 15. Augusta (decimo 
octavo Kalendas Septembris), čigovo brodovlje prvi 
opaziše u daljini oni ljudi; koji su na visokom zvo- 
niku korčulanske katedrale slavili u sva zvona jutrnjicu 
blagdana Uznesenja Bl, Djevice Marije na nebo. Kor- 
čulani su dakle morali na ovaj veliki Blagdan bo- 
raviti u tvrgjavama i gradskim zidinama boreć se za 
spas i slobodu svoju i svoga grada, mješte slaviti 
svoju nebesku Majku i moliti joj se u crkvama. Ali 
oni su ipak bili već iskazali svoje poštovanje i ljubav 
prama Majci Mariji i utekli se Njezinom zagovoru i 
zaštiti tijekom onih dana, oikada se nakon ciparskog 


rata počne zalijećati tursko brodovlje u Jadran i pus- 


tošiti njegovu obalu približavajuć se tako samoj Kor- 
Čuli. Kako nas i sam Ružić uvjerava, on je bio na 5. 
augusta, dakle prije toga deset dana, otpjevao svečanu 
sv. Misu pred slikom Blažene Gospe i svetoga Barto- 

lomeja i održao propovijed skupljenim sugragjanima 
potičuć ih na vjeru u Boga, veliko ufanje u zagovor 
sv. Bartolomeja i zaštitu Nebeske Majke Marije, koja 
je bila pred gotovo sto godina spasila njihove djedove 
od neprijateljske navale. I nekim nebeskim potaknućem 
hrabrio ih je i sokolio na možebitnu borbu proti ne- 
krstu ulijevajuć im nadu u stalni spas. 

Ružić je bio obavio ovo bogoslužje u jednom 
trijemu, koji još postoji uz sadašnju općinsku zgradu, 
odnosno uz prijašnju kneževu kancelariju, a nalazi se 
pred trgom ili plokatom zvanom  ,Salizzo“*, ma koju 


. se dolazi iz Gornjeg i Dolnjeg Varoša preko velikih 


kamenitih stepenica na posvogjenom mostu kroz gradska 
vrata sa južne strane. U tom je trijemu jedna zidna 
izdubina u kojoj je stala oltarna slika Blažene 
Gospe i sv. Bartolomeja. Ovaj: su spomenik bili 
podigli god. 1483. harni  Korčulani u zahvalu 
nebeskoj Majci Mariji i sv. Bartolomeju, kada su na 
čuđesni način bili potukli vojsku i brodovlje silnog 
neprijatelja, napuljskog kralja Ferdinanda, a pod vod- 
stvom njegovog sina Fridrika Aragonskoga. Ta jaka 
vojska toliko je dana opsijedala grad Korčulu s kopna 
i mora sve do 24. augusta 1483., u koji dan spada 
blagdan sv. Bartolomeja. Opsjednuti Korčulani molili 
su se neprestano Blaženoj Gospi, a toga dana utekli 
su se vrućim molitvama i ovom svetom apostolu i 
mučeniku, Okrijepljeni pobožnim molitvama stalno su 
vjerovali i nepokolebivo ufali, da će ih svemogući i 
milosrdni Bog vojska slavodobitno izbaviti po zagovoru 
ovih božjih ugodnika. Korčulani zato izagjoše toga 
dana iz svoga grada; te hrabro i neustrašivo navališe 
na neprijatelja, te ga hametom potukoše da je ostavio 

* Ova je plokata zvana ,Salizzo“ po svoj prilici radi 


toga, jer je to bio prvi trg popločen u gradu g. 1569. Riječ 
Salizzo dolazi od talijanskog selciato, što znači popločen. 

pod gradskim zidinama oko 500 poginulih vojnika, 
raznovrsne hrane i oružja. A dosjetkom svoga vogje 
opet jednog svećenika — svoga biskupa Tome Ma- 
lumbra počnu tada slaviti u sva zvona, da prestrašen 
neprijatelj odmah odjedri u daleko more misleć, da se 
Korčulani s tim slavljenjem vesele, što su ugledali iz 
daleka mletačko brodovlje, koje im dolazi u pomoć. 

Oslobogjeni Korčulani od krutog neprijatelja sagra- 
diše trijem, u kojem izdubiše nišu za sliku Majke Božje i 
sv. Bartolomeja, jeri njega od tada uzeše uz sv. Marka 
za svoga zaštitnika, Što više, od te se godine do danas 


čini zavjetni ophod na blagdan sv. Bartolomeja — 24. . 


augusta za zahvalu na dobiveno oslobogjenje. Arhi- 
djakon Antun Ružić zabilježio je u svom djelu, da se 
je pjevala svečana Misa pred odnosnom slikom 
sv, Bartolomeja, i to, osim na njegov blagdan takogjer 
na 5 augusta (die nonarum Augusti) to jest na spo- 
mendan, kada je bila odrta koža sa tijela ovog apostola 
mučenika (in festo excoriationis). I zato nalazimo u 
ovaj dan 5. augusta 1571. slavnog vogju Ružića, gdje 
čita sv. Misu na toj plokati ,Salizzo“, kada je uhvatio 
lijepu prigodu, da skupljene sugragjane potakne na 
obranu svoga grada. (Ovo je bila prva slika ili kip 
sv. Bartolomeja u Korčuli, a stoprv u XVI, v. postavili 
su onu sliku Tintoretove škole iza velikog > oltara 
crkve katedrale, koja se sada nalazi u pobočnoj 
lagji.) ' 

Ali Korčulani su bili sretni, da se jače duševno 
okrijepe pred dolazak Uluz- Ali mornarice, kada su 
iranjevci sa Badije .donijeli u grad Korčulu jednu 
. čudotvornu sliku Blažene Gospe i znamenito Propeće- 
Isusa, koji umire na križu. Korčulani su od starine 
osobito ljubili i štovali ove dvije slike. Obe svetinje 
biše tada izložene na opće klanjanje u prastaroj zna- 
menitoj crkvi Svih Svetih. 


14 


Slika Majke Božje na Badiji, pred kojom vrše 
Korčulani svoj zavjet. (Vidi str. 17.) 


Sam nam vogja Ružić pripovijeda, kako su gta- 
gjani bez razlike doba i spola neprestano pohagjali 
ovu crkvu, da srcem skrušenim i pokajanim, uzdasima 
i plačem mole i prose Nebesku Majku i dobrog Isusa 
za pomoć i zaštitu od nemilog neprijatelja, koji se je 
sve to više približavao kao kakva crna avet njihovom 
gradu. I uistinu blizina tih svetih slik4 bila je Korču- 
lanima velika utjeha i jača zaštita u borbi proti nepri- 
jatelju. Zeto s pravom primjećuje vogja Ružić: ,Mi 
očuvani božjom pomoći iako smo izgledali na početku 
borbe prestrašeni i iznebušeni, a neki su i drhtali, 
ipak kasnije, kad se je započela bitka, tako smo postali 
osokoljeni, da smo se sami divili, kako su nam se 
sile uzmnožile nekim božanskim nadahnućem“; te 
uvjeren u očitu Božju pomoć po zagovoru Blažene 
Gospe pita se dalje isti Ružić: ,Ko je sačuvao ovaj 
maleni grad, tako slabo utvrgjen, a ostavljen bez vojske 
i obrane od onog silnog neprijatelja ? Ko je osokolio 
i ohrabrio ona prestrašena, klonula srca? Ko je dao 
one savjete, jakost, smjelost i ratnu vještinu onim 
slabim ženama i dječacima, ako ne osobita milost i 
ljubav Božja? Ko je opsjenio i zadao strah neprija- 
telju, te ga prisilio, da odustane od opsade? Ko je 
održao neprijatelja, da vraćajuć se s Hvara ponovno 
ne napadne grad, pogotovo onda, kada je bio združen 
jakim drugom, nego se naprotiv odijeli, te se jedan 
neprijatelj prestrašen ni ne usugjuje ponovno kušati 
da opsijeda grad, dok se drugi od toga kolebajuć uz- 
drži? — Da, Tebi, o Presveta Djevice, imamo da 
zahvalimo, što si nam svojim moćnim zagovorom sve 
to pribavila i tako preuđesila, te isprosila milost oslo- 
bogjenja našega grada i nas iste od očite propasti“. 

I zato potpunim pravcem tvrde mnogi hroničari, 
pa i sami povjesničari Farlati — Coleti, da je od te 
godine narasla pobožnost Korčulana prama BI. Djevici 

ugoor-tri. ohm 


Mariji, te da od te godine Korčulani nju slave s naj- 
većom pobožnošću i sa zahvalnim i čustvenim spo- 
menom radi ove znamenite pobjede, za koju su: bili 
svijesni, da je primljena od Boga posredništvom pre- 
svete Bogorodice, čiju su pomoć i obranu bili zapro- 
sili, A kako nas izvješćuje korčulanski hroničar Nikola 
Ostoić, htjedoše vogja vojne Antun Ružić i njegovi 
suborioci da ovjekovječe uspomenu na ovu bitku i 
oslobogjenje zavjetom da Kaptol korčulanske katedrale 
s općinskim zastupstvom polazi svake godine na 15, 
augusta na otočić Badiju, gdje se je u franjevačkoj 
crkvi služila svečana sv. Misa u trojci pred onom sli- 
kom Blažene Gospe, koja je bila donesena sa svetim 
Križem u Korčulu malo prije dolaska Uluz.Ali. Do- 
duše, ne spominje Ružić taj zavjet, već samo to, da 
su bili objesili neke zarobljene sulice kao ratne trofeje 
u stolnoj crkvi, da to bude uz one već obješene šti- 
tove ugrabljene u prvom slavodobitnom oslobogjenju 
grada god, 1483. na vječnu uspomenu oslobogjenja domo- 
vine, a na čast i hvalu Majci Božjoj kao moćnoj njiho- 
voj zagovornici pred svemogućim i milosrdnim Bogom, 

Jesu li se Korčulani uistinu bili zavjetovali još 
za života Ružića, da svečano polaze na Badiju u 
blagdan Velike Gospe ili je to započelo kasnije, za 
to nemam podataka do samog već spomenutog hro- 
ničara Ostoića. Činjenica je neoboriva, da se taj zavjet 
vrši odavnina do dana današnjega. Ranim jutrom tog 
dana (oko 5 sati) ide službeno Kaptol i Općina na 
Badiju u dva posebna čamca. Načelnik ili njegov za- 
mjenik dočeka opata ili njegova zamjenika na obali 
Badije, pruži mu ruku, kad se ima iskrcati, te držeć 
se tradicijonalnog načina nazove mu dobrodošlicu : 
»Dobro došli“. Tada se zajedno upute put franjevačke 
crkve, a gvardijan semostana dočeka ih na vratima 
crkve i predade opatu ,asperges“ — škropilo, da ovaj 

poškropi blagoslovljenom vodom sve prisutne. Zatim 
slijedi pjevana Misa u trojci pred oltarom Majke Božje, 
na kojemu je starinska Gospina slika, koja je skupa 
sa sv. Križem za opsade Uluz:Ali bila prenesena u 
Korčulu. Preko Mise načelnik kleči na posebnoj klupi 


za to pripravljenoj, te ga se pokadi iza Evangjelja, a. 


na ,Agnus Dei“ dava mu se poljubac mira.. Na po- 
vratku s Badije najprije se iskrca na obalu u Korčuli 
opat, dava ruku načelniku i držeć se starog običaja 
kaže mu: ,Dobro se povratili“. Ove službene lagje 
prati lijep broj privatnih lagjica, a dogje uvijek i ne- 
koliko lagja iz Vrnika i Lumbarde. Istog dana u 11 s. 
poslije svečane Mise u Katedrali uputi se zavjetna pro- 
cesija oko grada pjevajuć litanije Majke Božje. Ovoj 
procesiji prisustvuje i općinska uprava, koja stupa iz- 
megju bratovština i klera. Sve ovo obdržava se još i 
danas, samo od god. 1915. ne idu Kaptol i Općina u 
posebnim lagjama na četiri vesla, već u motoru, koji 
Općina nagje, a inače ostao je isti starinski običaj, da 
na Badiji dočeka načelnik opata, dočim pri povraiku 
na Korčuli opat načelnika. ' 
Napomenut ću pri tom ovu epizodu, jer je značajna : 
Kaptol je u početku tražio, da franjevci imaju dati 
kafu svećeniku, koji pjeva svečanu Misu. Franjevci se 
nijesu htjeli na io obvezati. A pošto je Korčula i Ba- 
dija tada bila pod Venecijom, ovo je pitanje došlo i 
pred mletačko Vijeće Desetorice ,Consiglio dei dieci“, 


koje presudi, da franjevci nijesu dužni dati celebrantu . 


tog dana kafu, već samo čašu hladne vode. (Ova se 
presuda nalazi u župnom Arhivu u Korčuli). Ito se 
je vršilo sve do godine 1899., a godine 1900. ondašnji 
gvardijan blagpk. O, Bernardin Benjowsky od svoje 
dobre volje počne davati iza Mise bijelu kaiu cele- 
brantu i to u sakristiji Od tada su uveli franjevci 


običaj, da počaste opata bijelom kaiom, što slijedi 
još i danas. 

Razni su putevi Providnosti Božje. Ako za oslo- 
bogjenje Korčule nije bilo očevidna čuda, može se 
ipak potpunim pravom pripisati izvanrednoj pomoći 
Nebesa. Svevišnja je Providnost bila pribavila sva po- 
magala i srestva, da pobudi u srcima Korčulana što 
veću vjeru i stalnu nadu u Božju pomoć i zaštitu ; 
nadahnula je jednog svećenika, da osokoli prestrašene 
klonule duhove i da na mjesto pobjeglog mletačkog 
nametnika preuzme vodstvo za obranu ugroženog 
grada ; nadahnula ga je na uporabu zgodnog srestva, 
da napuni gradske zidine sa slabim ženama, izne- 
moglim starcima i nejakom djecom, što zavede nepri- 
jatelja u bludnju. Nešto dakle ustrajno junaštvo bra- 
nilaca, nešto ta bludnja, a nešto neobična nagla jaka 
bura prisili neprijatelja, da ukrca vojsku u brodove, 
te bezovlačno prestane opsadom i odaleči se od grada, 
da se više ne usudi doći u njegovu blizinu. Ali uzalud 
bi bio junački otpor onih branioca, da je Uluz-Ali 
ustrajao još koji dan opsadom, Branioci bi bili iscrpili 
svoje fizičke sile, ono ratne zaire, što su imali, bilo 
bi u brzo ponestalo, a pogotovo hrane, te bi glad bio 
zavladao u gradu, usljed čega bi Korčula bila u kratko 
vrijeme pala u ruke moćnoga neprijatelja, kako što su 
od njega bili osvojeni i uništeni drugi gradovi. Čovjek 
bi bezvjerac rekao, da je slučaj tako htio, da se naime 
zavede u bludnju Uluz-Ali, kao i to, da je slučajno u 
taj ljetni dan zapuhao jaki sjevrnjak, ma iako je u 
ono doba godine posve neobičan za južnu Dalmaciju ; 
ali će naprotiv vijernik pred takovim  ,slučajevima“ 
dignuti kapu, te kleknuti i zabvalnim, potresnim srcem 
uskliknuti: O Bože, velik li si i moćan, da neprijatelja 
smućejuš, a vjetrom i morem zapovijedaš! Tako su 
besumnje i korčulanski jumaci sa svojim vogjom Ru- 
žićem uskliknuli put Nebesa, te učinili zavjet Bogu 
svomu, a obvezali sebe i svoje potomstvo, da će osobitu 

hvalu i slavu odavati svake godine, dok god bude Kor- 
čule, nebeskoj Majci Mariji radi njezine moćne zaštite. 

Prožeti tom istom vjerom i današnji Korčulani 
sa svojim biskupom i nadžupnikom miironosnim opa- 
tom slave svoga Boga, a zahvaljuju svojoj nebeskoj 
Majci za njezin zagovor ; te će zaključiti svetu godinu 
11. marta ove godine najsvečanijim načinom  iska- 
zujuć čast i slavu Majci Božjoj i Propetomu Spasitelju 
Kristu Kralju. 

Korčulani će toga dana na proslavu svete godine 
prenijeti čudotvorni sv. Križ iz iranjevačke crkve na 
Badiji u svoj grad i to po treći put — u koliko je 
meni poznato —, otkada je bila opsađa Uluz-Ali. Drugi 
je put bio prenesen za vrijeme kretskog rata. Tom 
je prigodom stajao, kako i prvi put, izložen na opće 
klanjanje u crkvi Svih Svetih, ali ne za kratko vrijeme, 
nego za mnogo godina, jer je kretski rat irajao 25 
godina (1641—1669), tijekom kojeg vremena cijela je 
Dalmacija bila izložena pogibli od neprijateljske pljačke 
i paleža. 

(Confer: Zibaldone I. Memorie Storiche su Ragusa rac- 
colte dal P. Gian. Maria Mattei: sir. 383. ,Antonii Rosanei 
Corcyrae Melenae Opus“, u franjevačkoj dubrovačkoj biblijo- 
teci ; ,Ecclesiae Ragusinae_ Historia Auctore_ Daniele Farlato 
et Jacobo Coleto. Venetiis 1900.“, str. 38G., 393., 402. ; ,Com- 
pendio storico dell'isola di Curzola per Nicolo Ostoich anno 
1858. Zara 1878.“ str. 11. i 13.; ,Korčula“ napisao mitronosni 
opat Msgr. Mašo Bodulić. Dubrovačka hrvaiska tiskara. Dub- 
rovnik 1922. ; ,Sui monumenti di storia e di arte esistenti nella 


citta ed isola di Curzola con alcuni dati storici — Compilati 
da Natale Dr. Trojanis, arciprete abate mitrato. Trieste 1912.) 


—— < 


, koja se 


»PIETA"“, umjetnička radnja u drvu dobavljena u Veneciji XVII. v 


čuva u starodrevnoj crkvi ,,Svih Svetih“u Korčuli 


i nosi se u svečanom ophodu 11. 


marta 1934. 


DODATAK. 


Navalu Uluz-Ali na grad Korčulu opjevao je pučki pjesnik 
O. Andrija Kačić - Miošić u svom djelu: ,Razgovor Ugodni“, 


pod ovim naslovom : 


Slidi pisma, kako kralj Uluzali dogje s mnogo 


galija i 


ostalih od boja brodova pod grad 


Korčulu na 15 Augusta oli ti Kolovoza 1571 i 
ne može ga osvojiti. ' 


Zareče se Uluzali bane: 
»sakupiću Turke katalane, 
Oružaću tanene galije, 

Brze šajke, od boja džemije. 

Uraniću rano prija zore, 
Zavešću se uza sinje more: 
Osvojiću Kotor i Korčulu 
I bijelu Barbarigu kulu. 

Porobiću po moru otoke, 
Razoriću palače visoke. 

Od Kotora do bilih Mletaka 
Pohvataću dosta divojaka. 

Razoriću crkve i otare, 
Sagradiću visoke munare 
I džamije krajem Dalmacije, 
Gdi će klanjat odže i adžije.“ 

Što je reka" Uluzali bane, 

Što je reka", poreka' se nije: 
Već pokupi Turke katalane 
I oruža tanene galije, 

Pak zajedri priko sinja mora, 
Brzo dogje Buci od Kotora ; 
Al na Kotor udarit ne smide, 
Već s galijam pod Korčulu ide. 

Istom zora 'zabilila biše, 

Bila vila s Pelišca zoviše 
Od Korčule kneza Latinina 
Vlastelina, pobre, Mlečanina : 

» Vlasteline, od Korčule kneže | 
Eto na te Uluzali-beže, 
Osamdeset imade galija, 

Sve su pune oholih balija. 

Korčulu će. Turci osvojiti, 

U sužanjstvo tebe postaviti ; 
Već prigledaj silene topove, 
Svitle puške, šibe principove: 

Ne pridaji bila grada Tvoga, 

Ne izdaji dužda mletačkoga ; 
Na grad bili postavi barjake 
I oružaj misnike i djake. 

Sve gragjane, lovce i trgovce, 
Mlade momke, starce i udovece, 
Dijevojke, žene mužatice, 

Još i one mlade udovice, 

Svu gospodu i gospodičiće, 

Koji s tobom ulaze u viće. | 
Pobignuće katalani Turci, 
Kada vide da ste mrkli vuci. 

Zovi, kneže, Antu Pomenića, 
Od starine, roda Ugričića. 

U njega je srce od junaka, 
Ne boji se silenih Turaka. , 

Neka vlada šibami;- s topovim : 
I s oružjem svitlim principovim ; 
I prija je s Turcim bojak bio, 

* Ter mejdane njima odnosio.“ 


Kad je vilu razumio kneže, 
Od Mletaka po izbor viteže, 
Korčuli je vrata zatvorio, 
Na bedene tope namistio. 
Pak razmota svilene barjake, 
Ter slobodi po gradu junake, 
Da veselo dočekaju Turke 
I bijele okrvave ruke. 
Malo vrime postajalo- biše, 
Pod Korčulu Turci dojedriše. 
Udariše kano mrkli vuci 
Na Korčulu katalani Turci. 
"Ter ju biju kano i gromovi 
iz galija sileni topovi ; 
AP Korčula lipo odgovara 
I galije topovim obara, 
Korčula se Turkom ne pridaje, 
Nego njima žalosti zadaje, 
Jer je brane viteški gragjani, 
Po imenu mladi Korčulani : 
Dica, starci, gizdavi trgovci, 
Popi, fratri, gospoda i lovci, 
Udovice, žene i divojke 
I njihove još-starice majke. 
AP poslušaj, da ti čudo kažem, 
Žensko čudo, ter ništa ne lažem. 
Obukoše haljine na mušku, 
Pripasaše sablje na hajdučku, 
Ter se brane kano muške glave, 
A sada se od junaka slave. 
Puške pune, meću se u Turke, 
U njihove ne dadu se ruke. 
Dan Marije biše uznesenje,. 
Ugleda se veliko znamenje ; 
Vedro se je nebo otvorilo, 
Iz neba je ništo govorilo: 


»Nemojte se strašit, Korčulani ! 
Jer vas dobit neće katalani ; 
Braniće vas Marija divica, 
Koja no je vaša pomoćnica.“ 

To znamenje i Turci vidiše, 

Ter bijela jedra otvoriše. 
Pobigoše ispod bila grada, 
Ali varoš opališe tada. 

U varošu dvore Pomenića, 
Ungarskoga starinom plemića. ' 
AT se biše lipo osvetio, 

Jer je mnoge Turke pogubio. 

Zajedriše neveseli Turci, 
Katalani, nevirni hajduci, 

Prija zore k Visu dojedriše, 
Ter bogato selo porobiše. 

Isikoše malo i veliko, 

Jer se Turkom ne nadaše niko, 
Kako se je onda raselilo, 
Ni danas se nije naselilo. 

Tu bi Turkom pozlaćena brada, 
Pak odoše do Staroga grada. 
Ondje Turci malo zadobiše, 
Već Vrbovsku selo porobiše. 

Na Jelsu su varoš udarili, 

I ondje su malo zadobili, 
Jer 'u Jelsi bijaše junaka, 
Slobodnijih puno od Turaka. 

Vele Turci gospodaru svomu: | 
»Da idemo k Bolu bijelomu La 
A1 Bol ne da ni gledati na se, 
Kamo li će njih pustit prida se. 


A kad vidi Uluzali. bane, 


Da nesrićan biše na sve strane, | 
Povrati se uz to sinje more, 
Ide naći svoje bile dvore. 


23 


Od istoga pisca izašla su i ova djela, koja se 
inogu dobiti kod Dubrovačke Hrvatske Tiskare: 


1). ,LOPUD historički i savremeni prikaz“.  Du- 
brovnik 1931. Din. 15— 


2). ,LOPUD eine historische und zeitgenossiche 
Darstellung“. Ins Deutsche tibersetet von Christoph 
Krile Professor am Staatsgymnasium in Dubrovnik. 
Dubrovnik 1932. Din. 2W— 


3). ,KOLOČEP NEKOĆ I SADA“. Dubrovnik 
1932. Din. 25— 


4). ,PROGRAM DUBROVAČKOG SENATA ZA 


DOČEK PAPE PIJA II. (1464)“. (Posebni otisak iz 


»Croatia_ Sacra“ br. 5 (1903) Zagreb 1933. Tisak 
Nadbiskupske Tiskare. — Raspačano. 

5). »OSVIJETLJENJE JEDNE ČINJENICE“ od- 
govor gosp. Dr. Jorju Tadiću. Dubrovnik 1933. 


Din 4— 
6). ,OBRANA KORČULE OD TURAKA 1571“. 


Dubrovnik 1934. Din. 5— 


